聽聞呢間餐廳好好食，昨晚一行四人試一試呢間餐廳，我哋叫咗臭臭鍋同埋麻辣鍋各兩份，味道好好，尤其麻辣鍋更好食。但食到後期，突然有一隻好大隻曱甴「從天而降」！跌落我座位旁（我坐梳化位，隻曱甴正正跌落我和旁邊嘅客人中間，而唔係跌落地下），隻曱甴返左肚但未死。其實食肆有曱甴係正常嘅事，但係喺上面跌落黎我個人就覺得有啲問題，因為真係想避都避唔到，想即時踩死佢都唔得。如果隻曱甴行早幾步跌落嚟，可能正正跌落我個頭度😰。我望一望個天花，原來都好多渠，所以會有曱甴跌落黎😑